Γκουστάβο Μπονάτο

Ο Γκουστάβο Μπονάτο, ή Γκουσταβάο πορτογαλικά: Gustavo Bonatto, (2 Ιανουαρίου 1986, Κασίας ντο Σουλ) είναι Βραζιλιάνος διεθνής πετοσφαιριστής, ο οποίος κατά το 2023 αγωνίστηκε με τη φανέλα του Ολυμπιακού Πειραιώς στο CEV Τσάλεντζ Καπ, στη θέση του κεντρικού.

 Ο Γκουστάβο Μπονάτο ξεκίνησε την σταδιοδρομία του στο βόλεϊ το 2002 από την ομάδα του Πανεπιστημίου της γενέτειράς του Κασίας ντο Σουλ, που εκείνη την περίοδο (2002-03) υποβιβάστηκε από την Εθνική κατηγορία (Σουπερλίγκα) του πρωταθλήματος Βραζιλίας. Το 2003 με τον Μπονάτο στο δυναμικό της κέρδισε την άνοδο ως πρωταθλήτρια της Λίγκα Νασιονάλ (Β΄ επίπεδο), και συμμετείχε και πάλι στο Εθνικό Πρωτάθλημα 2003-04, που διεξάγεται την ίδια περίοδο αμέσως μετά το πρωτάθλημα της Λίγκα Νασιονάλ. Ο Γκουσταβάο, όπως είναι γνωστός στη Βραζιλία, συνέχισε να αγωνίζεται με ομάδες που συμμετείχαν στη Σουπερλίγκα της πατρίδας του, οι οποίες ταυτόχρονα αγωνίζονται και σε τοπικά πρωταθλήματα της τεράστιας αυτής χώρας. Έως το 2021 που αναχώρησε για την Ευρώπη είχε κατακτήσει το Πρωτάθλημα Καταρινένσε (περιφέρεια Σάντα Καταρίνα) το 2007 με την Ουνισούλ Ζοϊνβίλε, το Πρωτάθλημα Παουλίστα (περιφέρεια Σάο Πάολο) το 2009 με τη ΣΕΣΙ Σάο Πάολο και το Πρωτάθλημα Καριόκα (περιφέρεια Ρίο ντε Τζανέιρο) το 2019 με τη Ρίο ντε Τζανειρο Β.Κ. Στα εθνικά πρωταθλήματα Βραζιλίας αναδείχθηκε τρεις φορές καλύτερος μπλοκέρ, τις περιόδους 2008-09, 2011-12 και 2013-14, παρότι η ομάδα του δεν είχε αναδειχθεί πρωταθλήτρια. Ενδιάμεσα την περίοδο 2016-17 είχε αγωνιστεί με την αργεντίνικη ΟΥ.Π.Κ.Ν. Σαν Χουάν, με την οποία συμμετείχε στο Παγκόσμιο κύπελλο συλλόγων, κατέκτησε το χάλκινο μετάλλιο στο Πρωτάθλημα συλλόγων Νοτίου Αμερικής και τη 2η θέση στο πρωτάθλημα Αργεντινής, στο οποίο αναδείχθηκε καλύτερος κεντρικος.Τον Αύγουστο του 2021 έκανε για πρώτη φορά το υπεραντλατικό ταξίδι για την ισχυρή δευτεραθλήτρια Βελγίου Β.Κ. Μασέικ (πρώην Νόλικο), με την οποία αγωνίστηκε στο CEV Τσάμπιονς Λιγκ και επίσης κατέκτησε την 3η θέση στο βελγικό πρωτάθλημα. Το Καλοκαίρι του 2022 επέστρεψε στην πατρίδα του για τη Ζοϊνβίλε Βόλεϊ, στην οποία αγωνίστηκε μέχρι τη λήξη του πρωταθλήματος της Σούπερλίγκα C. Τον Ιανουάριο του 2023 ο πανύψηλος Βραζιλιάνος υπέγραψε στον Ολυμπιακό Πειραιώς για να τον ενισχύσει ως πέμπτος ξένος στο CEV Τσάλεντζ Καπ. Ο Γκουσταβάο εκπλήρωσε και με το παραπάνω την αποστολή του, αφού συνέβαλε αποφασιστικά στην κατάκτηση από τους ερυθρόλευκους του Τσάλεντζ Καπ 2023, που ταυτόχρονα υπήρξε ίσως ο σπουδαιότερος από τους τίτλους στην καριέρα του Βραζιλιάνου κεντρικού. Με τους ερυθρόλευκους γεύτηκε επίσης τη χαρά της κατάκτησης του Πρωταθλήματος Ελλάδας 2022-23. Ο Γκουστάβο Μπονάτο έχει μια αξιόλογη καριέρα και με την Εθνική Βραζιλίας. Το 2008 συμμετείχε με το αντιπροσωπευτικό συγκρότημα στην τελευταία διοργάνωση του Πρωταθλήματος Αμερικής (Copa América), στο οποίο κατέκτησε το Ασημένιο μετάλλιο. Στο Παν-Αμερικανικό Πρωτάθλημα 2010 (Copa Pan-Americana), στο οποίο η Βραζιλία κατέλαβε την 4η θέση, αναδείχθηκε καλύτερος μπλοκέρ. Το 2011 ήταν βασικό στέλεχος της Εθνικής Βραζιλίας στην Θερινή Πανεπιστημιάδα στο Σεντσέν της Κίνας, στο οποίο οι «καριόκας» κατέκτησαν το χάλκινο μετάλλιο. Ήταν επίσης βασικό στέλεχος της Βραζιλίας στην 4η θέση που κατέλαβε στο Παν-Αμερικανικό Πρωτάθλημα του 2012. Η μεγαλύτερη όμως επιτυχία του με την εθνική ομάδα της πατρίδας του ήταν αναμφίβολα το ασημένιο μετάλλιο στην Παγκόσμια Λίγκα του 2014, όπου καταγράφηκε και η τελευταία του εμφάνιση με την Εθνική Βραζιλίας σε μεγάλη διοργάνωση. Παγκόσμια Λίγκα 2014 (Φλωρεντία - Ιταλία): 2η θεσηΠρωτάθλημα Αμερικής 2008 (Κουιαμπά - Βραζιλία): 2η θεσηΘερινή Πανεπιστημιάδα 2011 (Σεντσέν - Κίνα): 3η θεση CEV Τσάλεντζ Καπ 2023 (Ολυμπιακός Πειραιως): 1η θεσηΠρωτάθλημα συλλόγων Νοτίου Αμερικής 2016 (ΟΥ.Π.Κ.Ν. Σαν Χουάν): 3η θεση 1 Πρωτάθλημα Ελλάδας 2022-23 (Ολυμπιακός Πειραιώς)Πρωτάθλημα Βραζιλίας 2η Θέση: 2017-18, 2018-19 (ΣΕΣΙ Σάο Πάολο), 2020-21 (Μίνας Γκεράις Μπέλο Οριζόντε) 1 Πρωτάθλημα B΄ Κατηγορίας (Λίγκα Νασινάλ): 2003 (Πανεπισήμιο Κασίας ντο Σουλ) 1 Πρωτάθλημα Καταρινένσε (Σάντα Καταρίνα): 2007-08 (Ουνισούλ Ζοϊνβίλε) 1 Πρωτάθλημα Παουλίστα (Σάο Πάολο): 2009-10 (ΣΕΣΙ Σάο Πάολο) 1 Πρωτάθλημα Καριόκα (Ρίο ντε Τζανέιρο): 2019 (Ρίο ντε Τζανειρο Β.Κ.)Πρωτάθλημα Αργεντινής 2η θέση: 2016-17 (ΟΥ.Π.Κ.Ν. Σαν Χουάν) 1 Σούπερ Καπ Αργεντινής 2017 (ΟΥ.Π.Κ.Ν. Σαν Χουάν)1 Σούπερ Καπ Βραζιλίας 2019 (ΣΕΣΙ Σάο Πάολο)Κύπελλο Βραζιλίας 2η θέση: 2014-15 (Ρενάτα Καμπίνας), 2017-18 (ΣΕΣΙ Σάο Πάολο) Παν-Αμερικανικό Πρωτάθλημα 2010: (Σαν Χουάν - Πουέρτο Ρίκο) Καλύτερος μπλοκέρ Πρωτάθλημα Βραζιλίας 2008-09: Καλύτερος μπλοκέρ Πρωτάθλημα Βραζιλίας 2011-12: Καλύτερος μπλοκέρ Πρωτάθλημα Βραζιλίας 2013-14: Καλύτερος μπλοκέρ Πρωτάθλημα Αργεντινής 2016-17: Καλύτερος μπλοκέρ Γκουστάβο Μπονάτο: Ατομικά στοιχεία - Διακρίσεις - Ομάδες καριέρας volleybox.net Γκουστάβο Μπονάτο - Προσωπικά στοιχεία www.fivb.org Αρχειοθετήθηκε 2014-07-20 στο Wayback Machine. Γκουστάβο Μπονάτο: Πληρης παρουσίαση globalsportsarchive.com Αρχειοθετήθηκε 2023-03-18 στο Wayback Machine. Τείχος-Γκουσταβάο: Ποιος είναι ο Βραζιλιάνος «κεντρικός» που υπογράφει στον Ολυμπιακό… (vid) Αρχειοθετήθηκε 2023-03-26 στο Wayback Machine. sportlive.gr «Γκουστάβο Μπονάτο: Ομάδες - Τίτλοι - Διακρίσεις». Αρχειοθετήθηκε από το πρωτότυπο στις 14 Μαρτίου 2014. www.geraldomaciel.com «Γκουστάβο Μπονάτο - Παρουσίαση». Αρχειοθετήθηκε από το πρωτότυπο στις 14 Μαρτίου 2014. www.voleibrasilkirin.com (Πορτογαλικά) Γκουστάβο Μπονάτο: Ευρωπαϊκά Κύπελλα championsleague.cev.eu Αρχειοθετήθηκε 2023-03-18 στο Wayback Machine.